Òscar Cadiach

Òscar Cadiach (katalaani keeles Òscar Cadiach i Puig; sündinud 22. oktoobril 1952 Barcelonas) on Hispaania katalaani alpinist.

Meedia teatel on Cadiach tõusnud kõigi (14) üle 8000 meetri kõrguste mägede tippu (teise katalaanina Ferran Latorre järel), seejuures lisahapnikku kasutamata (erinevalt Latorrest). Tal kulus selleks 33 aastat (1984–2017). Tema 14. tipp oli Broad Peak (8051 m) (tipus 27. juulil 2017).

Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel polnud Òscar Cadiach kahe kaheksatuhandelise peatippu tegelikult jõudnudki (Manaslu ja K2). Manaslu mäel jõudis ta eeltippu (tähistus C2). Hullem lugu oli K2 mäel, kus Cadiach peatus peatipust sedavõrd allpool, et Jurgalski uurimisrühm otsustas ta jätta ajaloolisest, nn "pärandi nimistust" hoopis välja.

Cadiach alustas mägedes ronimist 14-aastaselt. 22-aastaselt töötas instruktorina alpinismikoolis. Ta on tegutsenud fotograafina ja osa võtnud mitme dokumentaalfilmi loomisest. Dokumentaalfilmis "Al Filo de lo Imposible" mängis ta George Mallory rollis.

Tunnustus
100px|pisi|Kataloonia teenetemärk Creu de Sant Jordi
2016 – Kataloonia teenetemärk Creu de Sant Jordi

Vaata ka
Ferran Latorre

Viited

Välislingid
Òscar Cadiach y el K2, una historia de amor y odio. desnivel.com, 3. august 2012

Kategooria:Hispaania alpinistid
Kategooria:Kataloonia sportlased
Kategooria:Sündinud 1952